Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 486/11/7707	Prešov, 23.1.2012
EEČ : 2-58-8-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 2 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Prešov
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: FNsP, J. A. Reimana, ul. Holého č. 14, XXXXX XXXXX, č. účtu: XXXXX, 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Juh pod spisovou značkou XXXXX

Skutková veta: 
dňa 26.06.2011 v čase okolo 00,45 hod. v Prešove na Ul. Švábskej č. 16 v pohostinstve U Greka sa na mieste verejnosti prístupnom dopustil hrubej neslušnosti tým, že po vstupe do uvedeného pohostinstva sa rozhľadel po miestnosti, pristúpil k stolu, kde sedela XXXXX a XXXXX vytiahol z puzdra, ktoré mal na opasku zbraň a to plynovú pištoľ, ktorá je vernou imitáciou krátkej palnej zbrane, namieril ju na XXXXX XXXXX, kde jej zbraň držal vo vzdialenosti okolo 20 cm od tváre, na čo ona utiekla von  z miestnosti, pričom pokračoval ďalej a namieril zbraň na XXXXX, ktorému držal zbraň vo vzdialenosti  okolo 15 cm od tváre, na čo on taktiež utiekol von z miestnosti pohostinstva.  
Odôvodnenie: 
Poverený príslušník Obvodného oddelenia Policajného zboru XXXXX uznesením sp. zn. XXXXX z 26.06.2011, podľa § 199 ods. 1 Trestného poriadku začal trestné stíhanie vo veci výtržníctva podľa § 364 ods. 1, písm. a), ods. 2 písm. b) Trestného zákona a toho istého dňa podľa § 206 ods. 1 Trestného poriadku vzniesol obvinenie XXXXX pre skutok z 26.06.2011, kvalifikovaným ako prečin výtržníctva podľa § 364 ods. 1, písm. a), ods. 2 písm. b) Trestného zákona, ktorý obvinený spáchal tak, ako je to uvedené vo výrokovej časti tohto uznesenia.

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Preskúmaním kompletného vyšetrovacieho spisu, ako i príslušného spisového materiálu z mediačného konania sp. zn. XXXXX som zistil, že u obvineného XXXXX sú splnené všetky zákonom stanovené podmienky na uplatnenie postupu podľa § 220 a nasl. Trestného poriadku. 
Trestný zákon ustanovuje v osobitnej časti za prečin výtržníctva podľa § 364 ods. 1,  ods. 2  Trestného zákona trest odňatia slobody v trvaní šesť mesiacov až tri roky, a teda horná hranica zákonom ustanovenej trestnej sadzby zaň päť rokov neprevyšuje.
XXXXX, a rovnako tak  poškodení XXXXX a XXXXX XXXXX s takýmto postupom vyslovili pred vo veci konajúcim probačným a mediačným úradníkom Okresného súdu XXXXX výslovný súhlas, o čom svedčia listinné podklady vo vyšetrovacom spise doložené z mediačného konania sp. zn. XXXXX 
Obvinený a poškodení uzavreli dňa 13.01.2012 dohodu o zmieri, v rámci ktorej obvinený XXXXX prehlásil, že zmier uzavrel slobodne a vážne, obsahuje jeho slobodnú vôľu, o prejave ktorej v budúcnosti nemôžu vzniknúť žiadne pochybnosti, obsahu zmieru porozumel, bez výhrad s ním súhlasí a tento vlastnoručne podpísal.
Obvinený slobodne, vážne, zrozumiteľne  a určito vyhlásil, že spáchal skutok, za ktorý je stíhaný a nahradí škodu spôsobenú trestným činom. 
Obaja poškodení v rámci dohody o zmieri výslovne uviedli, že voči obvinenému XXXXX si žiadnu škodu neuplatňujú, nakoľko jeho konaním im žiadna škoda nevznikla. 
Obvinený zložili dňa 13.01.2012 na účet Okresnej prokuratúry v Prešove na všeobecne prospešné účely peňažnú sumu vo výške 50,- eur, teda celkovo zložili sumu vo výške 100.-€, kde polovica z tejto sumy, teda 50.-€ patrí štátu na peňažnú pomoc poškodeným a druhú polovicu, teda 50.-€ sa rozhodol poukázať FNsP, J. A. Reimana, ul. Holého č. 14, XXXXX XXXXX, č. účtu: XXXXX, variabilný symbol: XXXXX. Táto suma je primeraná závažnosti spáchaného prečinu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem (škodlivý následok tohto trestného činu bol obvineným napravený), na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

S poukazom na splnenie všetkých taxatívne uvedených podmienok v ustanovení § 220 ods. l, ods. 2 Trestného poriadku som rozhodol tak, ako je to obsiahnuté vo výrokovej časti tohto uznesenia a trestné stíhanie proti obv. XXXXX som zastavil.
Poučenie: 
Proti tomuto uzneseniu sťažnosť nie je prípustná.

JUDr. František Štefko
prokurátor